stanford-oval/wikipedia huggingface dataset:
Nándor Mikola
Aiheesta muualla

Nándor Mikolan muistokirjoitus Helsingin Sanomissa.
Nándor Mikola Taide Salmelan kokoelmissa.
Valassaarten värit leiskuivat Nándor Mikolan akvarelleihin. Yle Elävä arkisto.
Mikola, Nandor hakuteoksessa Uppslagsverket Finland (2012). (ruotsiksi)
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Suomi (KANTO) 
Henkilöt:  Uppslagsverket Finland 
Muut:  Europeana 
Karjalaan jääneiden vainajien muistoristi, Ilmajoki.
Sonni-patsas, Ilmajoki.
Kirkonmäki (Korpilahti)

| Kirkonmäki |
| --- | --- |
 Korpilahden kirkko
Kaupunki:  Jyväskylä
Suuralue:  Korpilahti
Kaupunginosa nro:  80
Kirkonmäki on Jyväskylän 80. kaupunginosa entisen Korpilahden kunnan alueella. Kaupunginosa on Korpilahden kirkonkylän ydinaluetta, jossa sijaitsee muun muassa kirkko, Korpilahden yhtenäiskoulu ja Korpilahden kirjasto.
Tilastollisessa aluejaossa Kirkonmäki kuuluu kirkonkylän alueeseen, jossa kaupunginosaa vastaa täysin pienalue nimeltään Kirkkolahti. Kirkonmäen ja Tähtiniemen välissä on samanniminen Päijänteen lahti.
Boris III

| Boris III |
| --- | --- |
 
 Bulgarian tsaari
Valtakausi:  3. lokakuuta 1918 – 28. elokuuta 1943
Edeltäjä:  Ferdinand I
Seuraaja:  Simeon II

Syntynyt:  30. tammikuuta 1894 Sofia, Bulgarian ruhtinaskunta
Kuollut:  28. elokuuta 1943 (49 vuotta) Sofia, Bulgarian kuningaskunta
Puoliso:  Giovanna
Lapset:  Marie Louise  Simeon II
Koko nimi:  Boris Klemens Robert Maria Pius Ludwig Stanislaus Xaver
Suku:  Saksi-Coburg-Gotha
Isä:  Ferdinand I
Äiti:  Marie Louise
Uskonto:  ortodoksi
Nimikirjoitus:  
Boris III, Bulgarian tsaari, (30. tammikuuta 1894 – 28. elokuuta 1943) nousi valtaistuimelle isänsä Ferdinand I:n eron jälkeen 1918 Bulgarian hävittyä ensimmäissä maailmansodassa.
Alkuvaikeuksia

Bulgarian tappio ensimmäisessä maailmansodassa oli jo toinen viiden vuoden sisään, sillä myös toinen Balkanin sota päättyi Bulgarian häviöön. Maa joutui luovuttamaan alueita naapureilleen ja maksamaan sotakorvaukset, jotka uhkasivat taloutta ja poliittista vakautta. Syntyi kaksi liikettä, agraariliitto ja kommunistipuolue, jotka vaativat monarkian lopettamista.
Maan pääministeriksi nousi Boriksen kruunausvuonna agraariliiton Aleksandăr Stambolijski. Huolimatta maan maatalousvaltaisuudesta hän sai vastaansa keskiluokan ja armeijan vihan. Armeija teki vallankaappauksen 1923. Kreikka julisti Bulgarialle sodan 1925. Vaikka Kansainliitto välitti maiden välille rauhan, jatkui sekasorto vuoteen 1934 asti, jolloin Boris auttoi armeijaa perustamaan diktatuurin. Seuraavan vuonna hän otti itse vallan, ja hallitsi itsevaltiaana monarkkina.
Avioliitto ja jälkeläiset

Boris nai Savoijin prinsessa Giovannan (1907–2000), Italian kuningas Viktor Emanuel III:n ja kuningatar Elenan tyttären lokakuussa 1930 Assisissa ja ortodoksisessa seremoniassa Sofiassa.
Liitosta syntyi tytär Marie-Louise tammikuussa 1933 ja kruununperillinen, poika Simeon 16. kesäkuuta 1937.
Saksalaismielisyys murenee

Toisen maailmansodan alussa mielipide oli saksalaismyönteinen, koska Saksa pakotti Romanian luovuttamaan Dobrudzhan maakunnan eteläosan takaisin Bulgarialle. Vuonna 1941 Boris liittoutui akselivaltojen kanssa ja liittyi sotaan Kreikkaa ja Jugoslaviaa vastaan saadakseen takaisin niille menetetyt alueet. Boris kieltäytyi kuitenkin yhteistyöstä kahdessa asiassa: alkuvuodesta 1943 saksalaiset pyysivät Bulgarian 50 000 juutalaisen lähettämistä Puolaan. Bulgaria ei myöskään suostunut julistamaan sotaa Neuvostoliitolle, etenkin kun sota oli kääntymässä Saksaa vastaan.
Elokuussa 1943 Adolf Hitler kutsui Borisin tapaamiseen Berliiniin. Hän suostui symboliseen sodanjulistukseen Yhdistyneelle kuningaskunnalle ja Yhdysvalloille. Tämä kuitenkin kostautui, kun Yhdistyneen kuningaskunnan ilmavoimat ja Yhdysvaltain ilmavoimat pommittivat Sofiaa raskaasti 1943–1944.
Kuolema

Boris kuoli pian palattuaan Berliinistä sydänkohtaukseen retkeillessään Rilavuorella. Kuninkaaksi nousi kuusivuotias Simeon II.
Boris haudattiin Rilan luostariin. Kun kommunistit nousivat valtaan 1944 ruumis kaivettiin haudasta ja haudattiin salaa Vranan palatsin pihamaalle. Kommunistivallan päättymisen jälkeisissä etsinnöissä löydettiin sydän, joka palautettiin Rilan luostariin.
Aiheesta muualla

Kuvia tai muita tiedostoja aiheesta Boris III Wikimedia Commonsissa
| 0 | 1 | 2 | 3 |
| --- | --- | --- | --- |
|   | Edeltäjä: Ferdinand I | Bulgarian tsaari 1918–1943 | Seuraaja: Simeon II |
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Yhdysvallat  Ruotsi  Tšekki  Kreikka  Alankomaat  Puola  Vatikaani 
Henkilöt:  Deutsche Biographie  DDB 
Muut:  IdRef  Te Papa (New Zealand)
Miesten yleisluistelun maailmanmestaruuskilpailut 1939

Yleisluistelun maailmanmestaruudesta kilpailtiin Helsingissä 18.–19. helmikuuta 1939. Kisapaikka oli Töölön pallokentällä.
| sijoitus | luistelija | maa | pisteet | 500m | 5000m | 1500m | 10> 000m |
| --- | --- | --- | --- | --- | --- | --- | --- |
| 1 | Birger Wasenius |  Suomi | 212.158 | 45,4 (2) | 9.41,3 (2) | 2.30,7 (1) | 19.27,9 (2) |
| 2 | Alfons Bērziņš |  Latvia | 214.072 | 45,4 (2) | 9.41,3 (2) | 2.37,7 (6) | 19.19,5 (1) |
| 3 | Charles Mathiesen |  Norja | 216.448 | 47,2 (7) | 9.31,0 (1) | 2.36,7 (3) | 19.58,3 (3) |
| 4 | Ivar Ballangrud |  Norja | 218.493 | 47,2 (7) | 9.41,9 (5) | 2.38,5 (8) | 20.05,4 (4) |
| 5 | Åke Ekman |  Suomi | 221.035 | 47,6 (12) | 10.06,4 (16) | 2.36,0 (2) | 20.15,9 (5) |
| 6 | Pēteris Strods |  Latvia | 222.047 | 46,6 (5) | 9.50,1 (8) | 2.42,5 (16) | 20.45,4 (8) |
| 7 | Aleksandrs Tabaks |  Latvia | 223.767 | 49,0 (24) | 10.00,0 (11) | 2.40,1 (11) | 20.28,0 (7) |
| 8 | Jan Kalbarczyk |  Puola | 224.967 | 48,7 (23) | 10.21,6 (22) | 2.39,8 (10) | 20.16,8 (6) |
| 9 | Max Stiepl |  Saksa | 225.350 | 49,6 (27) | 9.44,9 (7) | 2.44,7 (22) | 20.47,2 (9) |
| 10 | Jan Langedijk |  Alankomaat | 226.927 | 48,1 (17) | 9.58,2 (10) | 2.44,6 (21) | 21.22,8 (12) |
| 11 | Herman Buyen |  Alankomaat | 227.922 | 49,4 (25) | 10.11,1 (19) | 2.42,5 (16) | 21.04,9 (10) |
| 12 | Elmārs Bite |  Latvia | 228.383 | 48,0 (16) | 10.16,6 (21) | 2.45,7 (25) | 21.09,8 (11) |
| 13 | Roelof Koops |  Alankomaat | 230.627 | 49,5 (26) | 10.00,8 (12) | 2.46,7 (26) | 21.49,6 (13) |
| NF4 | Michael Staksrud |  Norja | 161.010 | 47,6 (12) | 9.43,1 (6) | 2.45,3 (24) | NF |
| NF4 | Edward Wangberg |  Norja | 159.963 | 47,2 (7) | 9.41,3 (2) | 2.43,9 (19) | NF |
| NC16 | Hans Engnestangen |  Norja | 157.140 | 44,8 (1) | 9.56,4 (9) | 2.38,1 (7) |  |
| NC17 | Aage Johansen |  Norja | 160.497 | 46,7 (6) | 10.04,3 (14) | 2.40,1 (11) |  |
| NC18 | Lassi Parkkinen |  Suomi | 161.393 | 46,4 (4) | 10.05,6 (15) | 2.43,3 (18) |  |
| NC19 | Göthe Hedlund |  Ruotsi | 161.460 | 47,9 (15) | 10.01,6 (13) | 2.40,2 (13) |  |
| NC20 | Antero Ojala |  Suomi | 161.647 | 48,5 (22) | 10.07,8 (18) | 2.37,1 (4) |  |
| NC21 | Evald Andersson |  Ruotsi | 162.530 | 48,2 (18) | 10.07,3 (17) | 2.40,8 (14) |  |
| NC22 | Kurt Skutnabb |  Suomi | 163.797 | 47,4 (11) | 10.34,3* (25) | 2.38,9 (9) |  |
| NC23 | Hasan Abdrahim |  Suomi | 163.850 | 47,2 (7) | 10.25,5 (23) | 2.42,3 (15) |  |
| NC24 | Pentti Lammio |  Suomi | 164.477 | 48,4 (19) | 10.11,1 (19) | 2.44,9 (23) |  |
| NC25 | Keijo Lehdikkö |  Suomi | 164.553 | 48,4 (19) | 10.37,2 (26) | 2.37,3 (5) |  |
| NC26 | Kalevi Laitinen |  Suomi | 166.340 | 48,4 (19) | 10.31,4 (24) | 2.44,4 (20) |  |
| NS3 | Karl Wazulek |  Saksa | 111.320 | 47,6 (12) | 10.37,2 (26) | NS |  |
Speed Skating - World Allround Championships - 1938/1939
Henry J. Kaiser

Henry J. Kaiser
Henry John Kaiser (9. toukokuuta 1882 – 24. elokuuta 1967) oli yhdysvaltalainen teollisuusyrittäjä ja nykyään Yhdysvaltain suurimman yleishyödyllisen terveyspalveluorganisaation Kaiser Permanenten toinen perustaja.
Kaiserin yhtiöt rakensivat 1930-luvulla huomattavia teitä, siltoja ja patoja ja toisen maailmansodan aikana tunnettuja Liberty- ja Victory-luokan kuljetusaluksia. Sittemmin yhtymä Kaiser Industries Corp. (perustettu 1945) on valmistanut muun muassa autoja ja sementtiä. Yhtiökumppani Joseph W. Frazer siirtyi 1949 GM-yhtiön palvelukseen. Autoja valmistettiin nimillä Kaiser, Frazer sekä Henry J, joka oli Henry J. Kaiserin viimeinen yritys pelastaa Kaiser Auto -yhtiö. Yhtiön tuotanto loppui Yhdysvalloissa 1955, minkä jälkeen valmistusta oli vielä Etelä-Amerikassa, kunnes sekin tuotanto 1960-luvulla myytiin Ford-Renaultille.
Henry J. Kaiser ja lääkäri Sidney R. Garfield perustivat vuonna 1945 maailman ensimmäisen terveyden ylläpitämiseen keskittyneen organisaation (HMO), Kaiser Permanenten. Nykyään Kaiser Permanente on Yhdysvaltain suurin yleishyödyllinen terveydenhoito-organisaatio. Se toimii kymmenessä osavaltiossa ja District of Columbiassa. Sillä on 8,7 miljoonaa asiakasta ja 134 000 työntekijää, ja sen vuotuinen liikevaihto on noin 37,8 miljardia dollaria.
Aiheesta muualla

Henry J. Kaiser Family Foundation
Elämäkerta
Kaiser Aluminumin historia
Kaiser Permanente
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Tšekki  Alankomaat 
Taiteenala:  Photographers' Identities 
Henkilöt:  Deutsche Biographie  DDB 
Muut:  NARA  SNAC
Keith Richards

| Keith Richards |
| --- | --- |
 Richards vuonna 2018
Henkilötiedot
Syntynyt: 18. joulukuuta 1943 (ikä 80) Dartford, Kent, Englanti, Yhdistynyt kuningaskunta
Muusikko
Aktiivisena:  1963–
Tyylilajit:  rock, blues
Soittimet:  kitara
Yhtyeet:  The Rolling Stones
Levy-yhtiöt:  Decca
Aiheesta muualla
Kotisivut
  [ Muokkaa Wikidatassa ] [ ohje ]  
Keith Richards (s. 18. joulukuuta 1943 Dartford,  Englanti, Yhdistynyt kuningaskunta) on The Rolling Stones -yhtyeen perustajajäsen, kitaristi ja lauluntekijä. Richards on levyttänyt myös neljä sooloalbumia.
Elämä ja ura > Varhainen elämä

Keith Richards syntyi 18. joulukuuta 1943 Dartfordissa Kentissä Lontoon eteläpuolella. Kahdeksanvuotiaana hän ystävystyi koulussa tulevan The Rolling Stones -yhtyetoverinsa Mick Jaggerin kanssa. Kaksikko erosi kolmen vuoden kuluttua siirryttyään eri kouluihin. Silloin Richards oli jo kiinnostunut musiikista ja ihaili erityisesti Roy Rogersia. Ennen äänenmurrostaan Richards lauloi kuorossa, joka esiintyi jopa kuningattarelle.
Elämä ja ura > Muusikonuran alku

Richards kiinnostui 1950-luvulla yhdysvaltalaisesta rock and rollista ja alkoi soittaa kitaraa isoisänsä ohjauksella. Richards erotettiin koulusta huonon käytöksen vuoksi vuonna 1959, ja hänet lähetettiin Sidcupin taidekouluun. Siellä hän tapasi kitaristi Dick Taylorin, joka soitti bluesyhtyeessä Mick Jaggerin kanssa. Richards ja Jagger elvyttivät vuosia aiemmin katkenneen ystävyytensä, ja Richards liittyi Jaggerin yhtyeeseen, josta kehittyi The Rolling Stones. Yhtyeen virallinen ensikeikka oli kesällä 1962, kun Richards oli jo lopettanut koulunkäyntinsä.
Elämä ja ura > The Rolling Stones

The Rolling Stones nousi 1960-luvun puolivälissä maailmanmaineeseen. Richards kirjoitti alkuvuosien jälkeen yhtyeen kappaleet yhdessä Jaggerin kanssa. Richards sävelsi useita mieleenpainuvia kitarariffejä, kuten kappaleeseen ”(I Can’t Get No) Satisfaction”. Muita Richardsin yksin tai yhteistyössä Jaggerin kanssa kirjoittamia hittejä ovat esimerkiksi ”Jumpin’ Jack Flash”, ”Ruby Tuesday”, ”Start Me Up”, ”Happy”, ”Gimme Shelter”, ”Wild Horses” ja ”Angie”. Richards käytti sähkökitarassaan avointa G-viritystä G-D-G-B-D jättäen alimman kielen pois. Epätavallinen viritys antoi Richardsin soitolle sen tunnusomaisen soundin.
Kun Rolling Stones muutti tyyliään suoraviivaisemmaksi rockyhtyeeksi vuonna 1969, Richardsin kitara nousi entistä kuuluvampaan osaan. Samalla Richardsin heroiiniriippuvuus alkoi kuulua yhtyeen levytysten tasossa. Albumilla Some Girls (1978) Richards oli jo vapautunut huumeriippuvuudestaan. Yhtye on jatkanut toimintaansa 2020-luvulle asti, ja Richards jatkaa sen jäsenenä.
Elämä ja ura > Ura Rolling Stonesin ulkopuolella > Yhteistyöt

Richards alkoi 1960-luvun lopulta alkaen tehdä yhteistyötä muiden artistien kanssa. Hän soitti bassoa The Dirty Mac -superyhtyeessä vuoden 1968 Rock & Roll Circus -televisio-ohjelmassa. 1970-luvulla Richards soitti kolmella Ron Woodin sooloalbumilla ja keikkaili Yhdysvalloissa Woodin yhtyeessä The New Barbarians.
1980-luvulla Richards soitti tai toimi tuottajana esimerkiksi Tom Waitsin, George Jonesin, Aretha Franklinin, Ronnie Spectorin ja Max Romeon levyillä. Vuonna 1989 Richards toimi Chuck Berryn konserttielokuvan Hail! Hail! Rock 'n' Roll musiikillisena ohjaajana.
Elämä ja ura > Ura Rolling Stonesin ulkopuolella > Sooloura

Richards levytti vuonna 1978 soolosinglen ”Run Rudolph Run”.
Richards ja Mick Jagger riitaantuivat 1980-luvulla, kun Richards ei pitänyt Jaggerin vaatimuksista viedä Rolling Stonesia nykyaikaisen popin suuntaan. Richards julkaisi vuonna 1988 ensimmäisen sooloalbuminsa Talk Is Cheap, jolta julkaistiin kohtalaisesti menestynyt single ”Take It So Hard”. Vuonna 1991 Richards julkaisi livealbumin Live at Hollywood Palladium. Näillä kahdella levyllä soitti X-pensive Winos -yhtye, jonka Richards perusti vuonna 1987 yhdessä tuottaja Steve Jordanin kanssa Hail! Hail! Rock ’n’ Roll -elokuvaa varten. Yhtyeessä soittivat kitaristi Waddy Wachtel, saksofonisti Bobby Keys, kosketinsoittaja Ivan Neville ja basisti Charley Drayton.
Richardsin toinen studiosooloalbumi Main Offender julkaistiin vuonna 1992. Sen jälkeen Richards jatkoi uraansa jälleen tiiviisti Rolling Stonesissa. Richardsin kolmas sooloalbumi Crosseyed Heart julkaistiin vuonna 2015. Sen yhteydessä julkaistiin dokumenttielokuva Under the Influence. 2010-luvulla Richards on soittanut jälleen myös muiden artistien albumeilla.
Elämä ja ura > Ura Rolling Stonesin ulkopuolella > Elokuvissa

Näyttelijä Johnny Depp kertoi ottaneensa vuonna 2003 ilmestyneessä elokuvassa Pirates of the Caribbean: Mustan helmen kirous roolihahmoonsa Jack Sparrow’n mallia Keith Richardsista. Richards valittiinkin elokuvasarjan kolmanteen ja neljänteen osaan näyttelemään Jack Sparrow’n isää Teague Sparrow’ta.
Elämä ja ura > Tunnustuksia

Richards nimettiin Songwriters Hall of Fameen vuonna 1993. Hänet nimettiin Rock and Roll Hall of Fameen Rolling Stonesin jäsenenä vuonna 1989. Rolling Stone -lehti listasi vuonna 2011 Richardsin kaikkien aikojen neljänneksi parhaaksi kitaristiksi.
Yksityiselämä

Richards seurusteli vuosien 1967–1979 aikana malli ja näyttelijä Anita Pallenbergin kanssa. He eivät menneet naimisiin mutta saivat kolme lasta, Marlon-pojan vuonna 1968 ja Angela-tyttären vuonna 1972. Tara-tyttö kuoli vauvaikäisenä vuonna 1976. Richards meni vuonna 1983 naimisiin Patti Hansenin kanssa, ja pariskunta sai kaksi tytärtä, Thedodora Dupree Richardsin (s. 1985) ja Alexandra Richardsin (s. 1986).
Richards on pidätetty viisi kertaa huumeista ja on myöntänyt itse olleensa päihdeongelmainen. Häntä uhkasi vuonna 1967 yhden vuoden vankeustuomio, mutta tuomio kumottiin syytteen ongelmallisuudesta johtuneen julkisen tyrmistyksen johdosta. Richards väitti kerran nuuskanneensa jopa isänsä tuhkia nenäänsä.
Richards loukkaantui vakavasti vuonna 2006 pudottuaan palmusta Fidžillä. Hän sai aivoverenvuodon ja hänet leikattiin. Hän lopetti juopottelun vuonna 2017.
Diskografia > Sooloalbumit

Talk Is Cheap (1988)
Main Offender (1992)
Crosseyed Heart (2015)
Diskografia > Muut julkaisut

Live at the Hollywood Palladium, December 15, 1988 (1991) (livealbumi)
Vintage Vinos (2010) (kokoelma-albumi)
Kirjallisuutta

Sandford, Christopher: Keith Richards.  Like, 2008.  ISBN 978-952-01-0111-4
Aiheesta muualla

Kuvia tai muita tiedostoja aiheesta Keith Richards Wikimedia Commonsissa
Wikisitaateissa on kokoelma sitaatteja aiheesta .
Ylen Elävä arkisto: Keith Richards -haastattelu 1988
The Rolling Stones
| --- | --- |
Studioalbumit::   The Rolling Stones  The Rolling Stones No. 2  Out of Our Heads  Aftermath  Between the Buttons  Their Satanic Majesties Request  Beggars Banquet  Let It Bleed  Sticky Fingers  Exile on Main St.  Goats Head Soup  It’s Only Rock ’n’ Roll  Black and Blue  Some Girls  Emotional Rescue  Tattoo You  Undercover  Dirty Work  Steel Wheels  Voodoo Lounge  Bridges to Babylon  A Bigger Bang  Blue & Lonesome  Hackney Diamonds 
Vain Yhdysvalloissa julkaistut studioalbumit::   12 X 5  The Rolling Stones, Now!  December’s Children (And Everybody’s) 
Livealbumit::   Got Live If You Want It!  Get Yer Ya-Ya’s Out!  Love You Live  ”Still Life” (American Concert 1981)  Flashpoint  Stripped  The Rolling Stones Rock and Roll Circus  No Security  Live Licks  Shine a Light 
Kokoelmia::   Big Hits (High Tide and Green Grass)  Flowers  Through the Past, Darkly (Big Hits Vol. 2)  Stone Age  Gimme Shelter  Hot Rocks 1964–1971  Rock ’n’ Rolling Stones  More Hot Rocks (Big Hits & Fazed Cookies)  No Stone Unturned  Made in the Shade  Metamorphosis  Jump Back: The Best of The Rolling Stones 1971–1993  Forty Licks 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Suomi (KANTO)  Belgia  Yhdysvallat  Ruotsi  Japani  Tšekki  Australia  Korea  Kroatia  Alankomaat  Puola  Portugali 
Tieteilijät:  CiNii 
Taiteenala:  Grammy Awards  MusicBrainz 
Henkilöt:  Deutsche Biographie  DDB  Trove  Elonet 
Muut:  Europeana  SNAC  IdRef 
Richards vuonna 1965
Richards esiintymässä vuonna 1995
Harjakangas

Harjakankaan kylä Maanmittaushallituksen kartassa v. 1901-1905.
Harjakankaan taistelun muistomerkki Noormarkussa. Kuva: Reijo Lehtomäki, Satakunnan Museo.
Harjakangas on Porin Noormarkussa sijaitseva kylä. Kylän läpi kulkee yhdystie 2560. Harjakankaan kylän sanotaan alkavan yhdystien varrella olevasta Svensbergin kiviaidasta ja päättyvän suureen siirtolohkareeseen Rudanmaan kylän rajalla.  Kylän keskivaiheilta alkaa myös yhdystie 2556 Ulvilan Palukselle. Asukkaita Harjakankaalla on hieman yli 200.
Harjakankaalta on tehty esihistoriallisia löytöjä, kuten Kiukaisten kulttuuriin kuuluva reenjalas.  Harjakangas alkoi kasvaa voimakkaasti isojaon yhteydessä, kun kylään muodostettiin uusia maatiloja.  Koska Harjakangas on hiekkaharjannetta, kylästä myytiin hiekkaa ja soraa. Noormarkun kunta myös lahjoitti Harjakankaalta maata 1920-luvulla Pori-Haapamäki-radan radan sorastusta varten sen osalta, mitä tarvittiin Noormarkussa kulkeva rataa varten.
Suuri osa Harjakankaasta muodostaa oman vesireittinsä, jonka vedet laskevat Tyvijärveen  ja edelleen Tyvijokea pitkin Kullaalle Palusjärven pohjoisosaan.
Kylä tunnetaan historiallisesti muun muassa vuoden 1918 sisällissodan aikana käydystä Noormarkun-Harjakankaan taistelusta, jonka pääpaikka oli Harjakangas.  Harjakankaan taistelun muistomerkki sijaitsee kylässä lähellä Palukselle johtavan tien risteystä.
Harjakankaalle perustettiin kunnalliskoti vuonna 1916.  Vuodesta 1989 lähtien kunnalliskodin tiloissa on toiminut Hopeaharjun Palvelukoti , joka on kylän ainoa julkinen palvelu. Harjakankaalla toimii myös vuonna 1976 käyttöönotettu Porin kaupungin tekopohjavesilaitos.
Unkarin Pyhä Margareta

Pyhän Margaretan kuolema. József Molnárin maalaus vuodelta 1857.
Margaretan muistokivi.
Árpád-sukuinen Pyhä Margareta (Margit), unk. Árpád-házi Szent Margit (27. tammikuuta 1242 – 18. tammikuuta 1270) oli unkarilainen nunna ja prinsessa, jo elinaikanaan tunnettu hurskaudestaan ja sittemmin kanonisoitu katolisen kirkon pyhimykseksi.
Elämä

Margitin vanhemmat olivat Unkarin kuningas Béla IV ja Nikaian keisarin Theodoros I Laskariksen tytär Maria. Hän kuuluu useisiin Unkarin Árpád-dynastiasta nousseisiin pyhimyksiin: Unkarin Pyhä Elisabet oli Margitin isän sisar, Puolan Pyhä Kinga taas Margitin vanhin sisar, ja myös Margitin ja Kingan sisaret Jolán (Jolanta), Puolan herttuan Bolesławin puoliso, ja Konstantia (Konstancia), Galitsian kuningatar, viettivät leskeksi jäätyään luostarielämää ja julistettiin kuoltuaan autuaaksi.
Margit syntyi 1242 Dalmatiassa Klisin (unk. Klissza) linnassa, minne hänen vanhempansa olivat paenneet Unkaria hävittävien mongolien hyökkäykseltä. Tarinan mukaan kuningas oli luvannut syntymättömän lapsensa Jumalalle, jos Unkari pelastuisi. Mongolit lähtivätkin Unkarista, ja Margit luovutettiin kolmivuotiaana Veszprémin luostarin dominikaaninunnien kasvatettavaksi. Seuraavana vuonna nykyisen Budapestin Jänissaarelle (Nyulak szigete), joka sittemmin sai Margitin mukaan nimen Margitinsaari, rakennettiin nunnaluostari, jossa Margit vietti suurimman osan elämäänsä. Samassa luostarissa kasvatettiin useita muitakin kuningassuvun ja aristokratian tyttäriä, joista useimmat vartuttuaan jättivät luostarin ja menivät naimisiin. Margit kuitenkin halusi omistautua luostarielämälle.
Margit vietti luostarissa kieltäymysten, itsekurituksen ja köyhyyden leimaamaa elämää, legendan mukaan nöyränä palvellen muita sisaria, kaihtamatta raskaimpia ja likaisimpia töitä, paastoten ja kurittaen itseään mm. piikkivyöllä (cilicium). Vuonna 1262 hän kieltäytyi Böömin kuninkaan Ottokar II:n kosinnasta sanoen kuuluvansa vain Kristukselle. Hänen terveytensä heikkeni nopeasti ankarien elämäntapojen vuoksi, ja hän kuoli 29-vuotiaana.
Kultti ja jälkimaine

Margaretan legendan ensimmäinen latinankielinen versio valmistui pian hänen kuolemansa jälkeen, 1270-luvulla, kirjoittajana luultavasti hänen rippi-isänsä Marcellus. Latinankielisten alkutekstien pohjalta syntynyt unkarinkielinen Margit-legenda, josta on säilynyt nunna Lea Ráskain Margitinsaaren dominikaaniluostarissa 1510-luvulla käsin kirjoittama kopio, on Unkarin keskiaikaisen kirjallisuuden tärkeitä muistomerkkejä. Hurskaudestaan tunnetun Margitin haudalla käytiin rukoilemassa ja odottamassa parantumisihmeitä, ja luostari oli tärkeä pyhiinvaelluskohde aina siihen saakka, kunnes (viimeistään 1540) nunnat lähtivät sieltä pakoon turkkilaisten hyökkäystä ja luostari raunioitui.
Jo 1276 käynnistettiin kanonisointiprosessi, jonka pöytäkirjat ovat edelleenkin verraton aineistolähde keskiajan Unkarin elämän tutkijoille. Margit julistettiinkin autuaaksi jo 1276, mutta myöhemmin hänen muistonsa vaalinta näyttää välillä hiipuneen, koska pyhimykseksi Margit julistettiin vasta 1943. Hänen kultistaan ei ole jäänyt jälkiä Unkarin kansanperinteeseen, ja se elpyi vasta kansallisromantiikan vaikutuksesta 1800-luvulla.
Margitinsaarella on punainen marmorilaatta muistona Pyhän Margitin haudan sijaintipaikasta. Haudalla sijainneesta marmorimuistomerkistä on säilynyt vain kappaleita, joita säilytetään Budapestin historiallisessa museossa. Legendan mukaan siihen oli kuvattu yksi Margitin tekemistä ihmeistä, kuolleen lapsen herättäminen henkiin. Margitin patsas on mm. Budapestin Pyhän Tapanin kirkossa.
Hailee Steinfeld

| Hailee Steinfeld |
| --- | --- |
 Hailee Steinfeld San Diego Comic-Con Internationalissa vuonna 2018.
Henkilötiedot
Syntynyt: 11. joulukuuta 1996 (ikä 28) Tarzana, Los Angeles, Kalifornia, Yhdysvallat
Ammatti:  näyttelijä, laulaja
Näyttelijä
Aktiivisena:  2007–
Merkittävät roolit:   Mattie Ross (Kova kuin kivi)  Nadine Franklin (The Edge of Seventeen)  Gwen Stacy (Hämähäkkiversumi-elokuvat)  Kate Bishop (Marvel Cinematic Universe) 
Aiheesta muualla
www.haileesteinfeldofficial.com
IMDb 
Elonet
Hailee Steinfeld (s. 11. joulukuuta 1996 Tarzana, Los Angeles, Kalifornia) on yhdysvaltalainen näyttelijä ja laulaja, joka nousi kuuluisuuteen elokuvan Kova kuin kivi myötä vuonna 2010. Hänellä on levytyssopimus Republic Recordsin kanssa.
Tausta

Steinfeld syntyi Tarzanassa, Los Angelesin kaupunginosassa. Hän kasvoi Agoura Hillsissä ja myöhemmin Thousand Oaksissa. Hänen isänsä on juutalainen. Steinfeldin äiti Cheri on sisustussuunnittelija ja isä Peter personal trainer. Hänellä on vanhempi veli Griffin. Steinfeld kävi kotikoulua vuodesta 2008 ja valmistui ylioppilaaksi vuonna 2015. Hänellä on filippiiniläisiä ja afroamerikkalaisia sukujuuria.